Hatti
Hatti — e.ə. III–II minilliklərdə Kiçik Asiya ərazisində ardıcıl olaraq mövcud olmuş iki dövlətin endoetnonimi. Daha qədimi hattlar tərəfindən yaradılmışdır, mərkəzi müasir Alacahöyük qəsəbəsinin ərazisində yerləşirdi. Hatt dövləti Hind-Avropa dilində danışan hetlər tərəfindən fəth edilmişdir. Hetlər paytaxtlarını Xattusa şəhərinə köçürmüşdülər, lakin dövlətin adı da daxil olmaqla hatt mədəniyyətinin bəzi elementlərini götürnüşdülər. E.ə. II minilliyin ortaları Hatti Kiçik Asiyanın demək olar ki, hamısını ələ keçirmiş və Yaxın Şərqin bitişik ərazilərinə nəzarət etmişdir. Eramızdan əvvəl II minilliyin sonunda Hatti bir sıra kiçik dövlətlərə parçalanmışdır və onlardan şərqdə yerləşənləri tezliklə Assuriyaya birləşdirilmiş, qərbdəkiləri isə Əhəmənilər tərəfindən fəth olunana qədər posthet Anadolu dövlətləri (Lidiya, Likya və s.) şəklində mövcudiyyətlərini davam etdirmişdilər.